*Projekts*

**LATVIJAS REPUBLIKAS MINISTRU KABINETS**

2021.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā  (prot. Nr.\_\_\_ \_\_\_ §)

**Grozījumi** **Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas**

**izplatības ierobežošanai”**

Izdoti saskaņā ar Epidemioloģiskās drošības likuma

3.panta otro daļu, 14.panta pirmās daļas 5.punktu,

19.panta pirmo un 2.1 daļu, 19.1 pantu, 30.panta trešo daļu,

31.panta piekto daļu, 39.panta pirmo un otro daļu,

Covid-19 infekcijas izplatības pārvaldības likuma

4.panta 1., 2., 3., 4., 5., 6., 7., 8., 9., 10., 11.,12., 13.,

14., 15., 16., 17., 18. un 21.punktu, 6.1 panta otro daļu,

6.3 panta otro daļu, 6.7 panta pirmo, otro un trešo daļu

un 10.4 panta trešo daļu un Farmācijas likuma

5.panta 3. un 12.punktu

Izdarīt Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai” (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C.nr.) šādus grozījumus:

1. Izteikt 2.10.apakšpunktu šādā redakcijā:

„2.10. kultūrvieta – muzejs un muzejam radniecīga mākslas un vēstures eksponēšanas vieta, bibliotēka, arhīvs, kultūras centrs, izstāžu zāle, brīvdabas estrāde, teātra ēka un tās ārtelpa, koncertzāle un tās ārtelpa, organizēts amatiermākslas kolektīvu mēģinājums;”

1. Izteikt 15.1un 15.2 punktu šādā redakcijā:

„15.1 Bibliotēkās, muzejos, muzejiem radniecīgās mākslas un vēstures eksponēšanas vietās un reliģiskās darbības veikšanas vietās:

15.11. bibliotēkās, muzejos un muzejiem radniecīgās mākslas un vēstures eksponēšanas vietās ārtelpās un reliģiskās darbības veikšanas vietās vienai personai nodrošina ne mazāk kā 10 m2 no publiski pieejamās teritorijas platības;

15.12. pie ieejas labi redzamā vietā izvieto informāciju, tai skaitā svešvalodās, par maksimāli pieļaujamo cilvēku skaitu, kas vienlaikus var atrasties konkrētajā vietā (neattiecas uz bibliotēkām, muzejiem un muzejiem radniecīgām mākslas un vēstures eksponēšanas vietām ārtelpās), kā arī šo noteikumu 15.2 5.apakšpunktā minētās atbildīgās personas kontaktinformāciju;

15.13. bibliotēkās, arhīvos un muzejos un muzejiem radniecīgās mākslas un vēstures eksponēšanas vietās iekštelpās vienai personai nodrošina ne mazāk kā 25 m2 no publiski pieejamās telpu platības. Ja publiski pieejamā telpu platība ir mazāka par 25 m2, vienlaikus telpā var atrasties tikai viens apmeklētājs vai vienas mājsaimniecības locekļi.

15.2 Bibliotēkās, arhīvos, muzejos un muzejiem radniecīgās mākslas un vēstures eksponēšanas vietās iekštelpās papildus šo noteikumu 15.1 punktā minētajiem nosacījumiem nodrošina, ka:

15.21. apmeklētāji ierodas tikai individuāli, izņemot vienas mājsaimniecības locekļus;

15.22. apmeklētāju plūsma tiek organizēta vienā virzienā, nodalot ieeju no izejas, ja infrastruktūra nodrošina vairākas atsevišķas piekļuves vietas telpām un tiek ievērotas ugunsdrošības prasības;

15.23. tiek kontrolēta apmeklētāju plūsma pie ieejām un izejām un vietās, kur notiek pastiprināta apmeklētāju pulcēšanās;

15.24. nepieciešamības gadījumā tiek veikta apmeklētāju plūsmas organizēšana, tai skaitā veicot apmeklējuma laika iepriekšēju rezervēšanu;

15.25. ir izstrādāta dokumentēta iekšējās kontroles sistēma epidemioloģiskās drošības pasākumu īstenošanai un noteikta par šo pasākumu ievērošanu atbildīgā persona;

15.26. tiek regulāri vēdinātas telpas.”

1. Izteikt 21.punkta pirmo teikumu šādā redakcijā:

„Kultūrvietu un izstāžu norises vietu darbība ir pārtraukta, izņemot bibliotēku, arhīvu, muzeju un muzejiem radniecīgo mākslas un vēstures eksponēšanas vietu individuālus apmeklējumus, kā arī epidemioloģiski drošu kultūras norišu izmēģinājumprojektus (pilotprojektus), kuru organizēšana ir saskaņota ar Kultūras ministriju un Veselības ministriju un kuru norises epidemioloģiskās drošības prasības saskaņojis Slimību profilakses un kontroles centrs.”

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Dimante 67330321

[Liga.Dimante@km.gov.lv](mailto:Liga.Dimante@km.gov.lv)